REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/18-01/3

URBROJ: 238/10-02-01/2-18-33

Ivanić-Grad, 09. srpnja 2018.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o donošenju V. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 1/18 ), Gradonačelnik Grada Ivanić-Grada, utvrdio je prijedlog

**O D L U K E**

**o donošenju V. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Tihana Vuković Počuč, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK :

Javor Bojan Leš, dr. vet. med.

|  |  |
| --- | --- |
| **PREDMET:** | Odluka o donošenju V. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški |
| **PRAVNI TEMELJ:** | Na temelju članka 109. stavka 4. Zakona o prostornom uređenju („Narodne novine“, broj 153/13 i 65/17) i članka 35. Statuta Grada Ivanić-Grada (Službeni glasnik, broj 02/14 i 01/18) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Postupak izrade i donošenja V. izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški pokrenut je stupanjem na snagu Odluke o izradi predmetnih izmjena i dopuna plana, koja je donesena dana 20. prosinca 2016. godine na 36. sjednici Gradskog vijeća Grada Ivanić-Grada.

Razlozi za pokretanje postupka izmjena i dopuna Plana su potreba njegovog usklađivanja s Prostornim planom uređenja Grada Ivanić-Grada, rješavanje podnesenih zahtjeva građana za izmjenom plana te utvrđeni problemi u provedbi Plana.

U okviru postupka izmjena i dopuna Plana provedene su sve obvezne zakonske procedure i slijedom istih utvrđen je Konačni Prijedlog Plana te se predlaže Gradskom vijeću da isti usvoji.